open-index/open-wikipedia-markdown huggingface dataset:
ปลาเข็มงวง

**ปลาเข็มงวง** หรือ **ปลาเข็มช้าง** () เป็นปลาน้ำจืดขนาดเล็ก มีชื่อวิทยาศาสตร์ว่า *Hemirhamphodon pogonognathus* อยู่ในวงศ์ปลาเข็ม (Hemiramphidae)

มีรูปร่างโดยรวมคล้ายกับปลาทั่วไปในวงศ์เดียวกัน แต่มีปากล่างงอม้วนลงคล้ายงวงช้าง จึงเป็นที่มาชื่อเรียก ครีบหลังมีฐานยาวเป็นสองเท่าของฐานครีบก้น มีฟันที่ปากล่างตลอดทั้งปาก ลำตัวสีเหลืองอ่อนปนน้ำตาลอมชมพู ครีบหางสีแดงมีขอบสีขาว ครีบหลังสีแดงมีขอบสีดำ ครีบท้องกับครีบก้นสีแดง ครีบอกมีสีแดงจาง ๆ

มีขนาดความยาวลำตัวที่ประมาณ 10 เซนติเมตร พบกระจายพันธุ์ในประเทศไทยเฉพาะที่ป่าพรุโต๊ะแดง ในจังหวัดนราธิวาสเท่านั้น และพบได้ในป่าพรุจนถึงแหลมมลายู

มีพฤติกรรมอยู่รวมกันเป็นฝูง หากินบริเวณผิวน้ำ โดยกินแมลงที่ตกลงในน้ำเป็นอาหารหลัก นิยมเลี้ยงกันเป็นปลาสวยงาม ที่ไม่ค่อยจะได้พบบ่อยนักในตลาดปลาสวยงาม

## อ้างอิง

## แหล่งข้อมูลอื่น
*รูปและข้อมูลจาก Fishbase.org

หมวดหมู่:วงศ์ปลาเข็ม
หมวดหมู่:ปลาตู้
หมวดหมู่:ปลาป่าพรุ
หมวดหมู่:ปลาที่พบในประเทศไทย
องค์การบริหารส่วนตำบลปากนคร

**องค์การบริหารส่วนตำบลปากนคร** ตั้งอยู่ในเขตอำเภอเมืองนครศรีธรรมราช จังหวัดนครศรีธรรมราช ห่างจากอำเภอเมืองนครศรีธรรมราชประมาณ 10 กิโลเมตร เป็นพื้นที่รองรับการขยายตัวของเมืองนครศรีธรรมราชทางด้านทิศตะวันออก มีพื้นที่ในเขตปกครองประมาณ 56.32 ตารางกิโลเมตร หรือประมาณ 35,200 ไร่

## ประวัติ
ตำบลปากนคร เมื่อสมัยก่อนการเดินทางเข้าสู่ตัวตัวเมือง ซึ่งชาวบ้านทั่วไปเรียกว่า "นคร" ต้องใช้เรือเข้าทางปากคลองสู่ตัวเมือง ชาวบ้านจึงเรียกท่าเรือหรือปากคลองว่า "ปากนคร" ซึ่งหมายถึงปากทางเข้าสู่เมือง ตำบลปากนครมีจำนวนหมู่บ้านทั้งหมด 6 หมู่บ้าน ได้แก่ หมู่ที่ 1 บ้านปากนํ้า หมู่ที่ 2 บ้านปากนครบน หมู่ที่ 3 บ้านนางพระยา หมู่ที่ 4 บ้านโคกข่อย หมู่ที่ 5 บ้านคันธง หมู่ที่ 6 บ้านคลองขุด

## สภาพทั่วไป
เป็นที่ราบลุ่มน้ำท่วมถึง โดยมีแม่น้ำปากนครไหลผ่านทางทิศใต้ ทางทิศตะวันออกเป็นพื้นที่ที่ได้รับอิทธิพลของน้ำขึ้น-น้ำลงทำให้กลายเป็นที่ราบที่มีป่าชายเลนอย่างหนาแน่น อาชีพหลักของตำบลปากนครได้แก่ การประมง  ทำนา เลี้ยงสัตว์ ส่วนอาชีพเสริม ได้แก่ ก่อสร้าง รับจ้างทั่วไป 

## อาณาเขตติดต่อ
องค์การบริหารส่วนตำบลปากนคร ตั้งอยู่ทางทิศตะวันออกของอำเภอเมืองนครศรีธรรมราช
* **ทิศเหนือ** ติดต่อกับ องค์การบริหารส่วนตำบลท่าซัก อำเภอเมืองนครศรีธรรมราช จังหวัดนครศรีธรรมราช
* **ทิศใต้** ติดต่อกับ องค์การบริหารส่วนตำบลท่าไร่ อำเภอเมืองนครศรีธรรมราช จังหวัดนครศรีธรรมราช
* **ทิศตะวันออก** ติดต่อกับ เทศบาลตำบลปากนคร อำเภอเมืองนครศรีธรรมราช จังหวัดนครศรีธรรมราช
* **ทิศตะวันตก** ติดต่อกับ เทศบาลนครนครศรีธรรมราช อำเภอเมืองนครศรีธรรมราช จังหวัดนครศรีธรรมราช

## หมู่บ้าน
จำนวนหมู่บ้านในเขตองค์การบริหารส่วนตำบลปากนคร มีทั้งหมด 6 หมู่บ้าน คือ 
* หมู่ที่ 1 บ้านปากนํ้าปากนคร
* หมู่ที่ 2 บ้านปากนครบน  
* หมู่ที่ 3 บ้านนางพระยา         
* หมู่ที่ 4 บ้านโคกข่อย
* หมู่ที่ 5 บ้านคันธง
* หมู่ที่ 6 บ้านคลองขุด
* หมายเหตุ : หมู่ที่ 1 บ้านปากนํ้าปากนคร ทั้งหมู่บ้าน และหมู่ที่ 6 บางส่วน อยู่ในเขตปกครองของเทศบาลตำบลปากนคร

## สถานีอนามัย
* สถานีอนามัยบ้านโคกข่อย
* สถานีอนามัยวัดมุขธารา 

## สถานศึกษา
* โรงเรียนมัธยมศึกษา
** โรงเรียนท่านครญาณวโรภาสอุทิศ
* โรงเรียนประถมศึกษา
** โรงเรียนวัดท่านคร
** โรงเรียนวัดหัวนอน
** โรงเรียนบ้านคันธง
** โรงเรียนวัดนางพระยา
** โรงเรียนวัดมุขธารา
* ศูนย์พัฒนาเด็กเล็ก
** ศูนย์พัฒนาเด็กเล็กตำบลปากนคร

## วัด
จำนวนวัดในเขตองค์การบริหารส่วนตำบลปากนคร มีทั้งหมด 5 วัด คือ 
* วัดนางพระยา
* วัดปากนครบน
* วัดโบสถ์
* วัดโคกข่อย
* วัดท่านคร
* วัดหัวนอน

## มัสยิด
* มัสยิดนูรุดดีน (บ้านคันธงใต้)
* มัสยิดนูรุลเอียะสาน (บ้านคันธงเหนือ)

ปากนคร
พระราชพิธีมหามงคลเฉลิมพระชนมพรรษา 7 รอบ

**พระราชพิธีมหามงคลเฉลิมพระชนมพรรษา 7 รอบ** เป็นงานเฉลิมพระเกียรติที่รัฐบาลจัดขึ้นเนื่องในโอกาสมหามงคลเฉลิมพระชนมพรรษาครบ 7 รอบ (84 พรรษา) ของพระมหากษัตริย์ พระอัครมเหสี และพระบรมวงศานุวงศ์ของไทย อาจหมายถึง (พระนามต่อท้ายในที่นี้หมายถึงพระนามในขณะจัดงานพระราชพิธีนั้น ๆ ขึ้น)

* พระราชพิธีมหามงคลเฉลิมพระชนมพรรษา 7 รอบ 10 กันยายน 2489 ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า
* พระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ของพระบาทสมเด็จพระมหาภูมิพลอดุลยเดชมหาราช บรมนาถบพิตร
* พระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (ขณะดำรงพระราชอิสริยยศ **สมเด็จพระนางเจ้าสิริกิติ์ พระบรมราชินีนาถ**)

นอกจากนี้ ยังมีการใช้คำว่า **พระราชพิธีฉลองพระชนมายุ 7 รอบ** เพื่อใช้เรียกงานเฉลิมพระเกียรติลักษณะเดียวกันของพระบรมวงศานุวงศ์พระองค์อื่น ๆ ดังนี้

* พระราชพิธีฉลองพระชนมายุ 7 รอบ 21 ตุลาคม 2527 ในสมเด็จพระศรีนครินทราบรมราชชนนี (ไม่มีตราสัญลักษณ์และธงตราสัญลักษณ์เผยแพร่)
* พระราชพิธีฉลองพระชนมายุ 7 รอบ 6 พฤษภาคม 2550 ในสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี (ขณะดำรงพระอิสริยยศ **สมเด็จพระเจ้าพี่นางเธอ เจ้าฟ้ากัลยาณิวัฒนา** **กรมหลวงนราธิวาสราชนครินทร์**)
* พระราชพิธีฉลองพระชนมายุ 7 รอบ 24 พฤศจิกายน 2552 ในสมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา (ขณะดำรงพระอิสริยยศ **สมเด็จพระเจ้าภคินีเธอ เจ้าฟ้าเพชรัตนราชสุดา สิริโสภาพัณณวดี**)

## ดูเพิ่ม

* พระราชพิธีมหามงคลเฉลิมพระชนมพรรษา 3 รอบ
* พระราชพิธีมหามงคลเฉลิมพระชนมพรรษา 4 รอบ
* พระราชพิธีมหามงคลเฉลิมพระชนมพรรษา 5 รอบ
* พระราชพิธีมหามงคลเฉลิมพระชนมพรรษา 6 รอบ
* พระราชพิธีมหามงคลเฉลิมพระชนมพรรษา 80 พรรษา
* พระราชพิธีมหามงคลเฉลิมพระชนมพรรษา 90 พรรษา
* พระราชพิธีมหามงคลเฉลิมพระชนมพรรษา 8 รอบ
เดลตาเวิกส์

thumb|แผนที่ของเดลตาเวิกส์
**เดลตาเวิกส์** () เป็นโครงการก่อสร้างชุดใหญ่ที่บริเวณปากแม่น้ำไรน์-เมิส-เชลดา ประเทศเนเธอร์แลนด์  เพื่อกั้นการท่วมของน้ำทะเล  โครงการประกอบไปด้วยการสร้างเขื่อน ประตูปิดเปิดน้ำ ที่กั้นเขื่อน  การก่อสร้างเริ่มตั้งแต่ปี ค.ศ.1950- 1975

โครงการเขื่อน ประตูน้ำ และแนวป้องกันคลื่นพายุของเนเธอร์แลนด์ มีเป้าหมายเพื่อ ทำให้แนวชายฝั่งสั้นลง เพื่อลดจำนวนคันกั้นน้ำ (เขื่อน/คันดิน) ที่ต้องสร้างและยกระดับให้สูงขึ้น และเมื่อรวมกับโครงการ Zuiderzee Works แล้ว ระบบป้องกันน้ำเหล่านี้ได้รับการยกย่องจากสมาคมวิศวกรโยธาอเมริกันให้เป็นหนึ่งใน เจ็ดสิ่งมหัศจรรย์ทางวิศวกรรมของโลกยุคใหม่

หมวดหมู่:เขื่อน
ตำบลนาทราย (อำเภอเมืองนครศรีธรรมราช)

**นาทราย** เป็นตำบลหนึ่งในอำเภอเมืองนครศรีธรรมราช จังหวัดนครศรีธรรมราช ห่างจากที่ว่าการอำเภอเมืองนครศรีธรรมราชไปทางทิศตะวันตกประมาณ 12 กิโลเมตร ตำบลนาทรายมีพื้นที่ประมาณ 35.42 ตารางกิโลเมตร หรือประมาณ 22,138 ไร่ องค์กรปกครองส่วนท้องถิ่นในพื้นที่ คือ องค์การบริหารส่วนตำบลนาทราย ครอบคลุมพื้นที่ตำบลนาทรายทั้งตำบล

## ประวัติ
ในสมัยเมื่อสร้างวัดมหาธาตุ บริเวณที่ตั้งของตำบลเดิมเป็นหาดทรายชายทะเล เมื่อมีการเปลี่ยนแปลงการปกครองจึงได้มีการแบ่งเขตการปกครองตั้งเป็นหมู่บ้านและตำบลขึ้น และตั้งชื่อบริเวณนี้ว่า "ตำบลนาทราย" ตำบลนาทรายแบ่งเขตการปกครองออกเป็น 6 หมู่บ้าน ได้แก่ หมู่ 1 บ้านปลายท่า หมู่ 2 บ้านห้วยน้ำเย็น หมู่ 3 บ้านหน้าโพธิ์ หมู่ 4 บ้านโพธิ์หิน หมู่ 5 บ้านยางเตี้ย หมู่ 6 บ้านนาทราย

## ภูมิศาสตร์
ตำบลนาทรายตั้งอยู่ทางทิศตะวันตกของตัวเมืองนครศรีธรรมราช มีลักษณะภูมิประเทศโดยทั่วไปเป็นพื้นที่ราบถึงราบลุ่ม น้ำท่วมถึง และมีสันทรายชายหาดโบราณตามแนวทางหลวงแผ่นดินหมายเลข 4103

### อาณาเขตติดต่อ
ตำบลนาทรายมีอาณาเขตติดต่อดังนี้ (ติดกับตำบลในอำเภอเมืองนครศรีธรรมราชทุกทิศทาง)
***ทิศเหนือ** ติดต่อกับ หมู่ที่ 1,8 ตำบลท่างิ้ว
***ทิศตะวันออก** ติดต่อกับ หมู่ที่ 1,5 ตำบลปากพูน (ติดกับเขตเทศบาลเมืองปากพูน)
***ทิศใต้** ติดต่อกับ หมู่ที่ 2,3,4,5 ตำบลนาเคียน (ติดกับเขตองค์การบริหารส่วนตำบลนาเคียน)
***ทิศตะวันตก** ติดต่อกับ หมู่ที่ 4,6 ตำบลท่างิ้ว

## หมู่บ้าน
ตำบลนาทรายแบ่งเขตการปกครองออกเป็น 6 หมู่บ้าน ได้แก่
* หมู่ที่ 1 บ้านปลายท่า                
* หมู่ที่ 2 บ้านห้วยน้ำเย็น       
* หมู่ที่ 3 บ้านหน้าโพธิ์          
* หมู่ที่ 4 บ้านโพธิ์หิน 
* หมู่ที่ 5 บ้านยางเตี้ย 
* หมู่ที่ 6 บ้านนาทราย 

## เศรษฐกิจ
เศรษฐกิจในตำบล ได้แก่ การทำนาและทำสวนผลไม้ พร้อมทั้งมีการเลี้ยงสัตว์ต่าง ๆ เช่น โคพื้นเมือง สุกร เป็ด และไก่พื้นเมือง ประชากรมีสิทธิถือครองในที่ดินทำกินโดยส่วนใหญ่ การขนส่งผลผลิตออกไปจำหน่ายยังตลาดใช้เส้นทางคมนาคมทางบกเป็นสำคัญ โดยใช้ทางหลวงแผ่นดินหมายเลข 4103 ถนนนครศรี-ปากพูน-ท่าศาลา และถนนกระโรม ซึ่งผ่านตอนกลางของตำบล

## สถานีอนามัย
* สถานีอนามัยบ้านปลายท่า

## สถานศึกษา
* โรงเรียนมัธยมศึกษา
** โรงเรียนโรงเรียนเมืองนครศรีธรรมราช 

* โรงเรียนประถมศึกษา
** โรงเรียนวัดหญ้า
** โรงเรียนวัดดอนยาง 

## ศาสนสถาน
* วัด ในตำบลนาทรายมีทั้งหมด 3 วัด คือ 
** วัดหญ้า
** วัดน้ำสรง
** วัดดอนยาง

* มัสยิด
** มัสยิดกลางนครศรีธรรมราช

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลนาทราย

นาทราย
นาทราย
ศูนย์วิจัยสังคมศาสตร์เบอร์ลิน

thumb|ตราสัญลักษณ์ของศูนย์วิจัยสังคมศาสตร์เบอร์ลิน
thumb|อาคารศูนย์วิจัยสังคมศาสตร์เบอร์ลิน

**ศูนย์วิจัยสังคมศาสตร์เบอร์ลิน** () เป็นสถาบันวิจัยที่มีชื่อเสียงระดับนานาชาติ ในด้านสังคมศาสตร์ แต่สถาบันประเภทนี้ที่ไม่ได้เป็นส่วนหนึ่งของมหาวิทยาลัยที่ใหญ่ที่สุดในยุโรป

ศูนย์วิจัยก่อตั้งใน ค.ศ. 1969 โดยการริเริ่มของรัฐบาลสหพันธรัฐ 
นักสังคมวิทยา รัฐศาสตร์ นักเศรษฐศาสตร์ ประวัติศาสตร์ สถิติ วิทยาศาสตร์คอมพิวเตอร์ และกฎหมาย ประมาณ 140 คน ทำงานใน WZB ดำเนินโครงการวิจัยพื้นฐาน ในประเด็นทางสังคมและการเมืองที่เฉพาะเจาะจง โดยเน้นที่สังคมอุตสาหกรรมอย่างญี่ปุ่นและตะวันตก รวมถึงการเปลี่ยนโครงสร้างสังคมในยุโรปกลาง ยุโรปตะวันออก และจีน
โดยมีคำถามเรื่องโลกาภิวัตน์เป็นประเด็นสำคัญ

WZB แบ่งองค์กรออกเป็น 4 สาขาวิจัย:

# โอกาสทางการศึกษา การงาน และชีวิต
# นโยบายตลาด
# ผลกระทบทางเศรษฐกิจสังคม
# ประชาสังคม ความขัดแย้ง และ ประชาธิปไตย

ศูนย์นี้ตั้งขึ้นเป็นบริษัทจำกัดไม่แสวงหากำไร
โดยมีรัฐบาลต่าง ๆ ของสหพันธรัฐเยอรมันถือหุ้น 75% ส่วนอีก 25% ถือหุ้นโดยนครรัฐเบอร์ลิน
WZB ยังเป็นสมาชิกของชุมชนวิทยาศาสตร์ Gottfried Wilhelm Leibniz Scientific Community

แม้มันจะไม่ใช่มหาวิทยาลัย แต่ศูนย์ฯก็ทำงานร่วมกับ มหาวิทยาลัยเสรีแห่งเบอร์ลิน, Hertie School of Governance, มหาวิทยาลัยฮุมโบลด์ทแห่งเบอร์ลิน, มหาวิทยาลัยเทคนิกแห่งเบอร์ลิน รวมถึงสถาบันวิจัยต่างประเทศ นักวิทยาศาสตร์ใน WZB จำนวนมากก็เป็นอาจารย์มหาวิทยาลัยหรือสอนในมหาวิทยาลัย

## อ้างอิง

## แหล่งข้อมูลอื่น
* เว็บไซต์ WZB 
* เว็บไซต์ WZB 
* "Think Tank Directory" Profile of the WZB 

หมวดหมู่:สถาบันวิจัยในเยอรมนี
หมวดหมู่:สถาบันสังคมศาสตร์
หมวดหมู่:การศึกษาในเบอร์ลิน
หมวดหมู่:สิ่งก่อสร้างในเบอร์ลิน
สมคิด บาลไธสง

**สมคิด บาลไธสง** (เกิด
8 กันยายน พ.ศ. 2495) อดีตสมาชิกสภาผู้แทนราษฎรจังหวัดหนองคาย 2 สมัย

## ประวัติ
นายสมคิด บาลไธสง เกิดเมื่อวันที่ 8 กันยายน พ.ศ. 2495 เป็นบุตรของ นายสิงห์ และนางพี บาลไธสง สำเร็จการศึกษา ครุศาสตรบัณฑิต สาขาสังคมศึกษา วิทยาลัยครูอุดรธานี  และ MINI MBA สาขาการบริหารการสหกรณ์ มหาวิทยาลัยขอนแก่น ด้านชีวิตครอบครัวสมรสกับนางทองมา บาลไธสง มีบุตร 2 คน  

## การทำงาน
นายสมคิด เป็นสมาชิกสภาผู้แทนราษฎรจังหวัดหนองคายหลายสมัย เคยสังกัดหลายพรรคการเมือง อาทิ พรรคความหวังใหม่ พรรคพลังธรรม พรรคไทยรักไทย พรรคชาติไทย พรรคพลังประชาชน และพรรคเพื่อไทย มีบทบาทในการอภิปรายทั่วไปเพื่อลงมติไม่ไว้วางใจรัฐมนตรีในประเทศไทย พ.ศ. 2552

ในปี พ.ศ. 2552 มีส่วนในเหตุทะเลาะวิวาทในรัฐสภาและในวันที่ 1 พฤษภาคม พ.ศ. 2552 นายสมคิด บาลไธสง เป็นจำเลยฐานหมิ่นประมาทพ.ท.เกรียงศักดิ์ นันทโพธิ์เดช ผู้บังคับกองพันทหารราบที่ 2 กรมทหารราบที่ 12 รักษาพระองค์ ร่วมกับ นางอรุณี ชำนาญยา กรณีกล่าวหาว่าเป็นคนทำร้ายร่างกายผู้หญิงที่ใส่ชุดสีแดงในวีดิทัศน์ในสภาผู้แทนราษฎรในวันที่ 19 เมษายน พ.ศ. 2552
ในปี พ.ศ. 2553 เมื่อวันที่ 10 เมษายน นายสมคิดมีบทบาทในการปราศัยบนเวทีสะพานผ่านฟ้าร่วมกับแนวร่วมประชาธิปไตยต่อต้านเผด็จการแห่งชาติ

ต่อมาในการเลือกตั้ง 3 กรกฎาคม พ.ศ. 2554 นายสมคิดลงสมัครหนองคาย เขต2 ในสังกัดพรรคเพื่อไทย และได้รับการเลือกตั้ง แต่คณะกรรมการการเลือกตั้งได้พิจารณาให้ใบเหลืองแก่นายสมคิด ในข้อหาแจกเงินขนคนไปฟังการปราศรัย และกำหนดให้มีการเลือกตั้งใหม่วันที่ 31 กรกฎาคม พ.ศ. 2554 ผลการเลือกตั้งใหม่ในครั้งนี้ทำให้นายสมคิด บาลไธสง ได้กลับมาเป็นสมาชิกสภาผู้แทนราษฎรอีกครั้งตามความคาดหมาย

กระทั่ง พ.ศ. 2561 นายสมคิดมีข่าวว่าได้เตรียมย้ายมาร่วมงานกับ พรรคพลังประชารัฐ แต่จากนั้นไม่นานนายสมคิดได้ตัดสินใจย้ายมาร่วมงานกับ พรรคชาติไทยพัฒนา พร้อมกับนาย ภักดีหาญส์ หิมะทองคำ และได้ลงสมัครรับเลือกตั้ง ส.ส.หนองคาย เขต 1 แต่ไม่ได้รับเลือกตั้ง

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดหนองคาย
หมวดหมู่:พรรคความหวังใหม่
หมวดหมู่:พรรคพลังธรรม
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคชาติไทยพัฒนา
หมวดหมู่:บุคคลจากมหาวิทยาลัยราชภัฏอุดรธานี
หมวดหมู่:บุคคลจากคณะบริหารธุรกิจและการบัญชี มหาวิทยาลัยขอนแก่น
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เฮนเรียตตา แล็กส์

**เฮนเรียตตา แล็กส์** () หรือชื่อเมื่อเกิด **ลอเรตตา พลีแซนทส์** () (1 สิงหาคม 1920 - 4 ตุลาคม 1951) เป็นสตรีชาวแอฟริกัน-อเมริกัน ผู้ซึ่งเซลล์มะเร็งของเธอเป็นต้นกำเนิดของสายเซลล์เฮลา เซลล์มนุษย์ที่เป็นอมตะสายแรก และเป็นสายเซลล์ที่สำคัญมากที่สุดสายหนึ่งที่ใช้ในงานวิจัยทางการแพทย์มาจนถึงปัจจุบัน เซลล์เฮลาสามารถขยายตัวได้ไม่สิ้นสุดภายใต้สภาวะเฉพาะ งานวิจัยและความรู้ทางการแพทย์ที่ได้จากการศึกษาในเซลล์เฮลาจนถึงปัจจุบันนับว่าล้ำค่า “จนประเมินค่าไม่ได้”

การนำเซลล์ของเธอมาเพาะขยายจำนวนจนถึงปัจจุบันนั้นเป็นไปโดยที่เธอไม่ทราบ (unwittingly) โดยเซลล์ทั้งหมดมีที่มาจากเซลล์ของเธอที่ถูกตัดออกมาเพื่อวินิจฉัยระหว่างการรักษามะเร็งปากมดลูกที่โรงพยาบาลจอห์น ฮอพคินส์ในเมืองบัลทิมอร์ รัฐแมรีแลนด์ ในปี 1951 เซลล์เหล่านี้ต่อมาถูกนำไปเพาะเลี้ยงโดย จอร์จ ออทโท เกย์ ซึ่งเป็นผู้ริเริ่มผลิตสายเซลล์เฮลาขึ้น และยังคงใช้อย่างแพร่หลายในงานวิจัยทางการแพทย์จนถึงปัจจุบัน แล็กส์ไม่เคยรับรู้หรือแสดงการยินยอมอย่างเป็นทางการต่อการนำเซลล์จากร่างกายของเธอไปเพาะเลี้ยง ซึ่งเป็นไปตามหลักปฏิบัติในขณะนั้นแต่ถือว่าขัดกับหลักปฏิบัติในจริยธรรมปัจจุบัน และจนถึงปัจจุบัน ทั้งเธอและผู้สืบทอดของเธอล้วนไม่มีใครไก้รับสินไหมจากการนำสายเซลล์นี้ไปใช้ประโยชน์ กรณีนี้ยังคงเป็นที่กังวลและถกเถียงในวงการจริยธรรมแพทย์และจริยศาสตร์ชีวภาพว่าด้วยการวิจัยและสิทธิผู้ป่วยจนถึงปัจจุบัน

## อ้างอิง

### บรรณานุกรม
 

*

 

## แหล่งข้อมูลอื่น

*Curtis, Adam, Modern Times: The Way of All Flesh (1997) Full documentary Film via YouTube
*The Henrietta Lacks Foundation , a foundation established to, among other things, help provide scholarship funds and health insurance to Henrietta Lacks's family.
* "Henrietta's Tumor" , RadioLab segment featuring Deborah Lacks and audio of Skloot's interviews with her, and original recordings of scenes from the book.
*"The Immortal Henrietta Lacks", February 2010 CBS *Sunday Morning* segment featuring the Lacks Family, February 2010
* "Henrietta Everlasting: 1950s Cells Still Alive, Helping Science", *[[Wired Magazine]]* 2010 article with timeline of HeLa contributions to science
* E. Fannie Granton and Ronald E. Kisner, "Family Talks about Dead Mother Whose Cells fight Cancer", *[[Jet Magazine]]* (Vol. 50, No. 2), April 1, 1976
* "25 Years after Death, Black Mother's Cells Live for Cancer Study", *Jet Magazine*, April 1, 1976
* 

หมวดหมู่:ประวัติศาสตร์การแพทย์
หมวดหมู่:ข้อถกเถียงทางการแพทย์
หมวดหมู่:บุคคลจากรัฐแมริแลนด์
หมวดหมู่:เสียชีวิตจากมะเร็งปากมดลูก
หมวดหมู่:บุคคลจากรัฐเวอร์จิเนีย
หมวดหมู่:ชาวอเมริกันเชื้อสายแอฟริกา
โชคชัย บูลกุล

**โชคชัย บูลกุล** นักธุรกิจชาวไทยที่มีชื่อเสียงด้านการปศุสัตว์และพัฒนาอสังหาริมทรัพย์ โชคชัยเป็นบุตรชายของ นายมา และนางบุญครอง บูลกุล เกิดเมื่อวันที่ 31 มีนาคม พ.ศ. 2480 จบการศึกษาด้านการปศุสัตว์จากมหาวิทยาลัยคอร์เนลล์ สหรัฐอเมริกา เป็นผู้ก่อตั้ง ฟาร์มโชคชัย

## ประวัติ
โชคชัยเป็นบุตรคนที่ 7 จากทั้งหมด 8 คนของนายมา และนางบุญครอง บูลกุล เขาศึกษาต่อที่ฮ่องกงเมื่ออายุ 9 ขวบ เรียนต่อที่สหรัฐอเมริกา เลือกเรียนด้านสัตวบาลที่มหาวิทยาลัยคอร์เนลล์ สหรัฐอเมริกา

เริ่มต้นการทำงานในปี พ.ศ. 2500 โดยทำธุรกิจด้านรับเหมาก่อสร้าง มีผลงานต่าง ๆ อาทิ สนามบินตาคลี ที่จังหวัดนครสวรรค์ และอีกหลายสนามบินในหลายจังหวัด พร้อมกับทำการบุกเบิกที่ดินบริเวณเชิงเขาใหญ่ จังหวัดนครราชสีมา ซึ่งในขณะนั้นยังเป็นป่าดิบทึบ ซึ่งยังถูกเรียกว่าดงพญาไฟ และเต็มไปด้วยป่าไม้ สัตว์ป่า และโจรผู้ร้ายชุกชุม

โดยกิจการที่บุกเบิกนั้นคือ ฟาร์มโชคชัย ซึ่งเป็นฟาร์มโคนมที่มีชื่อเสียงในปัจจุบัน ในปี พ.ศ. 2511 ได้จดทะเบียนบริษัท โชคชัยแรนช์ จำกัด ขึ้น จากนั้นได้ขยายเป็นกิจการภัตตาคาร โชคชัยสเต็กเฮ้าส์ ที่จำหน่ายสเต็กเป็นหลัก และผลิตนมสดพาสเจอไรซ์ ในยี่ห้อ "ฟาร์มโชคชัย" เช่นในปัจจุบัน       

โชคชัย บูลกุล ถึงแก่อนิจกรรมเมื่อวันที่ 29 กันยายน พ.ศ. 2565 สิริอายุได้ 85 ปี

## ชีวิตส่วนตัว
โชคชัยชื่นชอบวิถีชีวิตแบบคาวบอยมาตั้งแต่อายุ 16 ปี จึงเป็นแรงบันดาลใจให้เรียนต่อด้านการปศุสัตว์ ชอบแต่งตัวในรูปแบบคาวบอย มีของสะสมส่วนตัวที่เป็นของมีค่าหายาก มีราคาสูงจำนวนมากจนสามารถเปิดเป็นพิพิธภัณฑ์ได้  อาทิ ปืนไรเฟิลจำนวนกว่า 400 กระบอก, เครื่องแก้วสวารอฟสกี้, รถเบนซ์หลายรุ่น รวมถึงรถประจำตำแหน่งนายกรัฐมนตรีของจอมพล ป. พิบูลสงคราม ที่ใช้หลบหนีการรัฐประหารเมื่อวันที่ 16 กันยายน พ.ศ. 2500 โดย จอมพลสฤษดิ์ ธนะรัชต์, กล้องถ่ายรูป รวมถึงสัตว์เผือกชนิดต่าง ๆ ที่มีโครงการจะเปิดเป็นสวนสัตว์เผือกในอนาคตอีกด้วย เป็นต้น

ชีวิตครอบครัว สมรสกับนางสุจริต บูลกุล มีบุตรชายสองคน คือ โชค บูลกุล ประธานกรรมการในคณะกรรมการบริหารศูนย์มานุษยวิทยาสิรินธร  และชัย บูลกุล และบุตรสาวซึ่งเป็นคนกลางคือ อร บูลกุล ซึ่งปัจจุบันได้ผ่อนถ่ายกิจการให้บุตรชายทั้งสองเป็นผู้ดูแลต่อ

## อ้างอิง

## แหล่งข้อมูลอื่น
*[เทปสัมภาษณ์ จากรายการ [วู้ดดี้เกิดมาคุย] และ เจาะใจ]

หมวดหมู่:นักธุรกิจชาวไทย
หมวดหมู่:คาวบอย
อริสโตเติล โอนาซิส

**อริสโตเติล โสกราตีส โอนาซิส** (; 15 มกราคม ค.ศ. 1906 — 15 มีนาคม ค.ศ. 1975) หรือเรียกว่า **อริสโตเติล โอนาซิส** เป็นผู้มีอิทธิพลการจัดส่งสินค้าที่โดดเด่นกรีก บางแหล่งอ้างว่าเขาเกิดในปี 1900 แต่ว่าเขาภายหลังเปลี่ยนวันเดือนปีเกิดของเขาเพื่อหลีกเลี่ยงการถูกเนรเทศออกจากตุรกี ต่อมาสมรสกับแจ็กเกอลีน เคนเนดี ภรรยาหม้ายของจอห์น เอฟ. เคนเนดี 

อริสโตเติลเสียชีวิตด้วยโรคปอดบวม

## อ้างอิง
* "Onassis: Pioneer in Shipping", by George M. Foustanos, 2006.

## แหล่งข้อมูลอื่น

* Aristotle Onassis: The Golden Greek (documentary on the life of Onassis, in english language with greek subtitles)
* FBI file on Aristotle Onassis
* 
* Onassis: The Richest Man in the World at imdb.com

หมวดหมู่:นักธุรกิจชาวกรีก
หมวดหมู่:บุคคลจากอิซมีร์
อนุสรณ์ ปั้นทอง

**อนุสรณ์ ปั้นทอง** (เกิด 24 เมษายน พ.ศ. 2506)  เป็นนักการเมืองชาวไทย อดีตสมาชิกสภาผู้แทนราษฎรกรุงเทพมหานคร อดีตสมาชิกสภากรุงเทพมหานคร เขตบางเขน และอดีตประธานคณะกรรมาธิการคุ้มครองผู้บริโภค ของสภาผู้แทนราษฎรไทย ชุดที่ 24 ปัจจุบันสังกัดพรรคเพื่อไทย

## ประวัติ
อนุสรณ์ เกิดเมื่อวันที่ 24 เมษายน พ.ศ. 2506 เป็นบุตรนายสงวน ปั้นทอง และนางอำนวย สุนทราสา (อดีตผู้อำนวยการโรงเรียนวัดลาดปลาเค้า) ด้านครอบครัวสมรสกับนางธัญนันท์ ปั้นทอง มีบุตร 1 คน นางสาว อนัญญา ปั้นทอง

สำเร็จการศึกษาปริญญาตรี จากสถาบันราชภัฏพระนคร สาขาการพัฒนาชุมชน และปริญญาโท จากมหาวิทยาลัยศรีปทุม รัฐประศาสนศาสตร์มหาบัณฑิต คณะบัณฑิตวิทยาลัย สาขาวิชานโยบายสาธารณะและการบริหารงานบุคคล

## การทำงาน
* สมาชิกสภาผู้แทนราษฎรกรุงเทพมหานคร 5 สมัย (พ.ศ. 2544, 2548, 2550, 2554 และ 2562)
* ประธานคณะกรรมการพิจารณางบประมาณในเขตบางเขน,จตุจักร,ลาดพร้าวและดอนเมือง พ.ศ. 2539-2540
* สมาชิกสภากรุงเทพมหานคร 2 สมัย  (พ.ศ. 2533 และ 2537)

## เครื่องราชอิสริยาภรณ์

## อ้างอิง

หมวดหมู่:บุคคลจากกรุงเทพมหานคร
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:พรรคประชากรไทย
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยราชภัฏพระนคร
หมวดหมู่:บุคคลจากบัณฑิตวิทยาลัย มหาวิทยาลัยศรีปทุม
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
โดลลีย์ เมดิสัน

**โดลลีย์ เมดิสัน** (20 พฤษภาคม 1768 -- 12 กรกฎาคม 1849) เป็นคู่สมรสประธานาธิบดีคนที่สี่ของสหรัฐอเมริกา , เจมส์ แมดิสัน และเป็น สุภาพสตรีหมายเลขหนึ่งของสหรัฐอเมริกาตั้งแต่ปีค.ศ. 1809-1817

หมวดหมู่:บุคคลที่เกิดในปี พ.ศ. 2311
หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:บุคคลจากรัฐเวอร์จิเนีย
หมวดหมู่:บุคคลจากรัฐนอร์ทแคโรไลนา
หมวดหมู่:ผู้รอดชีวิตจากการระเบิด
โกรเวอร์ คลีฟแลนด์

**สตีเฟน โกรเวอร์ คลีฟแลนด์** () เป็นประธานาธิบดีสหรัฐคนที่ 22 และ 24 ดำรงตำแหน่งระหว่างปี 1885 ถึง 1889 และระหว่างปี 1893 ถึง 1897 เขาเป็นตัวแทนพรรคเดโมแครตคนแรกที่ได้รับเลือกเป็นประธานาธิบดีหลังสงครามกลางเมืองและเป็นหนึ่งในประธานาธิบดีเพียงสองคนที่ได้รับเลือกให้ดำรงตำแหน่งประธานาธิบดีแบบไม่ติดต่อกัน โดยเขาเป็นคนเดียวที่ดำรงตำแหน่งในรูปแบบนี้จนกระทั่งปี 2024 ที่ดอนัลด์ ทรัมป์ ได้รับเลือกให้ดำรงตำแหน่งประธานาธิบดีแบบไม่ติดต่อกันเป็นคนที่สอง

คลีฟแลนด์ได้รับเลือกเป็นนายกเทศมนตรีเมืองบัฟฟาโลในปี 1881 และเป็นผู้ว่าการรัฐนิวยอร์กในปี 1882 ในขณะที่เป็นผู้ว่าการรัฐ เขาได้ร่วมมือกับทีโอดอร์ โรเซอเวลต์ (ต่อมาได้เป็นประธานาธิบดีสหรัฐคนที่ 26) ผู้นำกลุ่มเสียงข้างน้อยในรัฐสภาแห่งรัฐ เพื่อผ่านมาตรการปฏิรูป และได้รับความสนใจจากทั่วประเทศ

หมวดหมู่:ประธานาธิบดีสหรัฐ
หมวดหมู่:บุคคลจากรัฐนิวยอร์ก
หมวดหมู่:บุคคลจากรัฐนิวเจอร์ซีย์
เขตปลอดทหารเวียดนาม

thumb|แผนที่เขตปลอดทหารปี 1969

**เขตปลอดทหารเวียดนาม** เป็นเขตปลอดทหารบริเวณเส้นขนานที่ 17 ในจังหวัดกว๋างจิ ซึ่งเป็นเส้นแบ่งระหว่างเวียดนามเหนือกับเวียดนามใต้ ตั้งแต่วันที่ 22 กรกฎาคม 1954 ถึง 2 กรกฎาคม 1976 เมื่อเวียดนามถูกแบ่งอย่างเป็นทางการออกเป็นสองพื้นที่อันเป็นผลสืบเนื่องจากสงครามอินโดจีนครั้งที่หนึ่ง

สงครามเวียดนาม (1955–1975) มีความสำคัญเนื่องจากการแบ่งเขตสมรภูมิรบระหว่างเวียดนามเหนือของคอมมิวนิสต์และเวียดนามใต้ที่ต่อต้านคอมมิวนิสต์ เขตนี้โดยนิตินัยสิ้นสุดลงพร้อมกับการรวมประเทศเวียดนามในปี 1976

## ภูมิศาสตร์
เขตปลอดทหารเวียดนามอยู่ในแนวตะวันตก-ตะวันออก ใกล้กับใจกลางประเทศเวียดนามในปัจจุบัน ลากยาวกว่าหนึ่งร้อยกิโลเมตร และกว้างหลายกิโลเมตร เขตดังกล่าววางตัวตามแนวเดียวกับแม่น้ำเบนไห่ตลอดความยาวส่วนใหญ่ และเกาะที่อยู่ใกล้เคียงถูกยึดครองโดยกองทัพเวียดนามเหนือระหว่างสงครามเวียดนาม ถึงแม้ว่าในนามจะเรียกเขตดังกล่าวว่าอยู่ที่ "เส้นขนานที่ 17" แต่พื้นที่เกือบทั้งหมดของเขตปลอดทหารอยู่ใต้เส้นขนาน และมีพื้นที่ส่วนน้อยใกล้กับชายฝั่งตะวันออกเท่านั้นที่อยู่ตรงเส้นขนาน เขตปลอดทหารเวียดนามอยู่ห่างจากเมืองเว้ไปทางเหนือราวหนึ่งร้อยกิโลเมตร

## การจัดตั้ง
สถานภาพหลังยุคอาณานิคมของเวียดนามถูกจัดตั้งขึ้นที่การประชุมเจนีวาในปี 1954 มีการบรรลุความตกลงเมื่อวันที่ 21 กรกฎาคม 1954

ความตกลงเจนีวาสะท้อนถึงผลทางทหารในเวลานั้น ส่วนเหนือของเวียดนาม ซึ่งเกือบทั้งหมดอยู่ภายใต้การควบคุมของเวียดมินห์ ได้กลายมาเป็นสาธารณรัฐประชาธิปไตยเวียดนาม ภายใต้ผู้นำคอมมิวนิสต์ โฮจิมินห์ ส่วนใต้ของเวียดนาม ที่ซึ่งเวียดมินห์ควบคุมพื้นที่ค่อนข้างเล็กและห่างไกล กลายมาเป็นรัฐเวียดนามอิสระภายใต้สมเด็จพระจักรพรรดิบ๋าว ดั่ย เชื้อพระวงศ์พระองค์สุดท้ายแห่งราชวงศ์เวียดนามอันเก่าแก่ รัฐเวียดนามในภายหลังได้เปลี่ยนไปเป็นสาธารณรัฐเวียดนาม

พรมแดนระหว่างพื้นที่ทั้งสองนี้ถูกจัดตั้งที่แม่น้ำเบ๊นหาย () ซึ่งไหลลงสู่ทะเลจีนใต้ที่ 17 องศา 0 ลิปดา 54 พิลิปดาเหนือ พรมแดนดังกล่าวลากไปตามแม่น้ำเบ๊นหายจนถึงต้นน้ำ ที่อยู่ห่างออกไป 55 กิโลเมตรทางตะวันตกเฉียงใต้ตะวันตก ไปจนจรดพรมแดนลาว

พื้นที่ภายใน 5 กิโลเมตรบนทั้งสองฝั่งของพรมแดนถูกประกาศให้เป็นเขตปลอดทหาร กองทัพของทั้งสองประเทศถูกห้ามมิให้เข้ามาในพื้นที่แห่งนี้

หมวดหมู่:เขตปลอดทหาร
หมวดหมู่:ประวัติศาสตร์เวียดนาม
หมวดหมู่:ประเทศเวียดนามเหนือ
หมวดหมู่:ประเทศเวียดนามใต้
หมวดหมู่:เขตแดนเวียดนาม
เกรทมาชินก้า

เกรทมาชินก้า (ญี่ปุ่น グレートマジンガー Gurēto Majingā) (อังกฤษ Great Mazinger) เป็นหนังสือการ์ตูนและรายการโทรทัศน์ซีรีส์แอนิเมชั่นญี่ปุ่น เกี่ยวกับหุ่นยนต์ต่อสู้ขนาดยักษ์ สร้างโดยบริษัทโกนาไก โดยต่อเนื่องมาจากการ์ตูนที่ประสบความสำเร็จเรื่องแรกคือ มาชินก้าแซด ซีรีส์ การ์ตูนเรื่องนี้ออกอากาศในญี่ปุ่นในปี 2517 โดยที่เกรทมาชินก้าเป็นตอนต่อของ มาชินก้า และออกอากาศทั้งสิ้นจำนวน 56 ตอน

## เนื้อเรื่อง
เรื่องมุ่งเน้นไปที่ตัวละครที่ชื่อ เทดซูยะ ซูรูกิ (ญี่ปุ่น 剣 鉄也 Tsurugi Tetsuya) และเด็กกำพร้าที่ชื่อ เคนโซ คาบูโตะ (ญี่ปุ่น 兜 剣造 Kabuto Kenzō) ด้วยความคิดถึงคุณพ่อโคจิ คาบูโตะ ที่ตายใน มาชินก้าแซด เคนโซ จึงสร้างและแก้ไขปรับปรุง มาชินก้า จากวัสดุที่คุณพ่อเป็นคนคิดค้นขึ้นมาคือ โชโกกินแซด (ซุปเปอร์อัลลอยแซด) ให้มีความแข็งแรงขึ้น เพื่อต่อกรกับผู้เป็นภัยต่อมวลมนุษยชาติ คือ อาณาจักรมายซิเน นำทัพโดย เกรทเจนเนอรัลออฟดาคเนส และแม่ทัพ วอริเออร์บิชส์ เคนโซ ให้ เทดซูยะเป็นผู้ขับ เกรทมาชินก้า ซึ่งมีผู้ช่วยอีกคนหนึ่งเป็นเด็กผู้หญิงชื่อ จุนโฮโน (ลูกครึ่ง แอฟิริกันอเมริกัน) โดยใช้หุ่นยนต์อีกตัวหนึ่งคือ วีนัสเอ

## ตัวละคร

## รายชื่อตอน

หมวดหมู่:โทเอแอนิเมชัน
หมวดหมู่:อนิเมะ
หมวดหมู่:การ์ตูนญี่ปุ่น
ภาษากุรุข

**ภาษากุรุข** (Kurukh; อักษรเทวนาครี: कुड़ुख़) เป็นภาษาในตระกูลภาษาดราวิเดียนที่พูดโดยเผ่าโอโรนหรือเผ่ากุรุข ที่อยู่ในรัฐพิหาร ฌารขัณฑ์ โอริศา มัธยประเทศ ฉัตตีสครห์ และเบงกอลตะวันตก ในประเทศอินเดีย และบังกลาเทศภาคเหนือ มีความใกล้เคียงกับภาษาบราฮุอี และภาษามัลโตหรือภาษาปาหาเรีย บางครั้งเรียกภาษาโอโรน 
## การจัดจำแนก
ภาษากุรุขอยู่ในตระกูลภาษาดราวิเดียน  จัดอยู่ในกลุ่มภาษาดราวิเดียนเหนือ ใกล้เคียงกับภาษาปาหาเรีย เขียนด้วยอักษรเทวนาครี
## ผู้พูด
ผู้พูดภาษานี้ที่เป็นเผ่าโอโรนและไกสานรวมกันประมาณ 2,053,000 คน อัตราการรู้หนังสือพบในเผ่าโอโรน 23% เผ่าไกสาน 17% ภาษานี้มีโอกาสที่จะเป็นภาษาตาย รัฐบาลของรัฐฌารขัณฑ์และฉัตติสครีย์ได้สนับสนุนให้สอนภาษากุรุขในโรงเรียนที่มีชนเผ่าทั้งสองเป็นจำนวนมาก 
## วรรณกรรม
มีการแปลไบเบิลเป็นภาษากุรุขเมื่อ พ.ศ. 2543 มีการสอนภาษาในวิทยาลัยและมหาวิทยาลัยเช่น มหาวิทยาลัยรันชีและมหาวิทยาลัยสิโธ กาโญ วารสารเช่น Nam Kurkhat, Singi Dai และ Jharkhand Dhara ตีพิมพ์บทความที่เขียนด้วยภาษากุรุข มีการตีพิมพ์หนังสือด้วยภาษากุรุขในรัฐฌารขัณฑ์ โอริศา ฉัตติสครีย์ มัธยประเทศและเบงกอลตะวันตก
## อ้างอิง

## แหล่งข้อมูลอื่น
* Ethnologue report for Kurukh
* Entry for Kurukh at Rosetta Project 

กุรุข
กุรุข
กุรุข
พระราชพิธีมหามงคลเฉลิมพระชนมพรรษา 80 พรรษา

**พระราชพิธีมหามงคลเฉลิมพระชนมพรรษา 80 พรรษา** เป็นงานเฉลิมพระเกียรติที่รัฐบาลจัดขึ้นเนื่องในโอกาสมหามงคลเฉลิมพระชนมพรรษาครบ 80 พรรษา ของพระมหากษัตริย์ พระอัครมเหสี และพระบรมวงศานุวงศ์ของไทย อาจหมายถึง (พระนามต่อท้ายในที่นี้หมายถึงพระนามในขณะจัดงานพระราชพิธีนั้น ๆ ขึ้น)

* พระราชพิธีมหามงคลเฉลิมพระชนมพรรษา 80 พรรษา 10 กันยายน 2485 ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า
* พระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 ของพระบาทสมเด็จพระมหาภูมิพลอดุลยเดชมหาราช บรมนาถบพิตร
* พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (ขณะดำรงพระราชอิสริยยศ **สมเด็จพระนางเจ้าสิริกิติ์ พระบรมราชินีนาถ**)
* พระราชพิธีมหามงคลเฉลิมพระชนมพรรษา 80 พรรษา 28 กรกฎาคม 2575 ของพระบาทสมเด็จพระวชิรเกล้าเจ้าอยู่หัว

นอกจากนี้ ยังมีการใช้คำว่า **พระราชพิธีฉลองพระชนมายุ 80 พรรษา** เพื่อใช้เรียกงานเฉลิมพระเกียรติลักษณะเดียวกันของพระบรมวงศานุวงศ์พระองค์อื่น ๆ ดังนี้

* พระราชพิธีฉลองพระชนมายุ 80 พรรษา 28 เมษายน 2486 ในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ (ไม่มีตราสัญลักษณ์และธงตราสัญลักษณ์เผยแพร่) (ขณะดำรงพระอิสริยยศ **สมเด็จพระเจ้าบรมวงศ์เธอ เจ้าฟ้ากรมพระนริศรานุวัดติวงศ์**)
* พระราชพิธีฉลองพระชนมายุ 80 พรรษา 21 ตุลาคม 2523 ในสมเด็จพระศรีนครินทราบรมราชชนนี (ไม่มีตราสัญลักษณ์และธงตราสัญลักษณ์เผยแพร่)
* พระราชพิธีฉลองพระชนมายุ 80 พรรษา 15 เมษายน 2528 ในพระนางเจ้าสุวัทนา พระวรราชเทวี (ไม่มีตราสัญลักษณ์และธงตราสัญลักษณ์เผยแพร่)
* พระราชพิธีฉลองพระชนมายุ 80 พรรษา 6 พฤษภาคม 2546 ในสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี (ไม่มีตราสัญลักษณ์และธงตราสัญลักษณ์เผยแพร่) (ขณะดำรงพระอิสริยยศ **สมเด็จพระเจ้าพี่นางเธอ เจ้าฟ้ากัลยาณิวัฒนา** **กรมหลวงนราธิวาสราชนครินทร์**)
* พระราชพิธีฉลองพระชนมายุ 80 พรรษา 24 พฤศจิกายน 2548 ในสมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา (ไม่มีตราสัญลักษณ์และธงตราสัญลักษณ์เผยแพร่) (ขณะดำรงพระอิสริยยศ **สมเด็จพระเจ้าภคินีเธอ เจ้าฟ้าเพชรัตนราชสุดา สิริโสภาพัณณวดี**)

## ดูเพิ่ม

* พระราชพิธีมหามงคลเฉลิมพระชนมพรรษา 3 รอบ
* พระราชพิธีมหามงคลเฉลิมพระชนมพรรษา 4 รอบ
* พระราชพิธีมหามงคลเฉลิมพระชนมพรรษา 5 รอบ
* พระราชพิธีมหามงคลเฉลิมพระชนมพรรษา 6 รอบ
* พระราชพิธีมหามงคลเฉลิมพระชนมพรรษา 7 รอบ
* พระราชพิธีมหามงคลเฉลิมพระชนมพรรษา 90 พรรษา
ดราวิเดียน

**ดราวิเดียน** อาจหมายถึง
* ตระกูลภาษาดราวิเดียน
* ชาวดราวิเดียน (ทราวิฑ)
เลสบอส

**เลสบอส** หรือ **เลสวอส** (, ) เป็นเกาะในประเทศกรีซ ตั้งอยู่ทางตะวันออกเฉียงเหนือของทะเลอีเจียน นอกฝั่งตะวันตกเฉียงเหนือของประเทศตุรกี มีพื้นที่  ชายฝั่งยาว 320 กม. (เกือบ 200 ไมล์) มีประชากรราว 90,000 คน ซึ่ง 1 ใน 3 อาศัยอยู่ที่เมืองหลวงคือเมืองมีตีลีนี ทางตะวันออกเฉียงใต้ของเกาะ มีการส่งมะกอกเป็นสินค้าออก ผลิตสบู่ และหนังสัตว์

เกาะนี้เป็นรู้จักจากการเป็นบ้านเกิดของซัปโฟ นักกวีชาวกรีกโบราณ และชื่อเกาะที่ภายหลังก่อให้เกิดศัพท์ *[[เลสเบียน]]* ในสมัยใหม่ บางครั้งมีการเรียกเกาะนี้เป็น "เกาะแห่งบรรดากวี"

## ศัพทมูล
ชื่อเกาะมาจากภาษากรีกโบราณว่า  (, 'เต็มไปด้วยป่า') น่าจะยืมมาจากภาษาฮิตไทต์ เนื่องจากชื่อเดิมของเกาะในภาษานี้คือ  ส่วนชื่อเกาะที่เก่ากว่าในภาษากรีกเอโอลิกคือ  ()

รูปภาษาอังกฤษของ *Lesbos* (ออกเสียง  หรือ ) มาจากภาษากรีกโบราณ ส่วนภาษากรีกสมัยใหม่ อักษร  ออกเสียงเป็น  และทับศัพท์เป็น  ทำให้เกิดรูปเขียนอีกแบบว่า *Lesvos* ในประเทศกรีกมักเรียกเกาะนี้ว่า **มิทิลินี** () ตามเมืองหลักของเกาะ

## อ้างอิง

## แหล่งข้อมูลอื่น

*  

หมวดหมู่:เกาะในประเทศกรีซ
หมวดหมู่:เลสเบียน
ดูร์เริส

**ดูร์เริส** () เป็นเมืองใหญ่เป็นอันดับที่ 2 ของประเทศแอลเบเนีย เป็นหนึ่งในเมืองที่เก่าแก่และมีความสำคัญที่สุดของแอลเบเนีย ตั้งอยู่บนฝั่งทะเลเอเดรียติก ประชากรส่วนใหญ่เป็นมุสลิม อยู่ห่างจากเมืองหลวงติรานาไปทางตะวันตก 33 กิโลเมตร มีประชากรราว 202,000 คน (ค.ศ. 2009) เป็นเมืองท่าที่สำคัญในการขนส่งน้ำมันมะกอก ยาสูบ ผลิตภัณฑ์ยาง เครื่องหนัง เดิมชื่อ เอพิแดมนัส สร้างขึ้นเมื่อประมาณ 625 ปีก่อนคริสต์ศักราชและได้เปลี่ยนผู้ปกครองหลายทอดจนกระทั่งชาวเซิร์บเข้าปกครองระหว่าง ค.ศ. 1912–1913 จึงกลายเป็นส่วนหนึ่งของอาณาจักรแอลเบเนีย ในช่วงสงครามโลกครั้งที่ 1 ถูกยึดครองโดยอิตาลีและออสเตรีย

## อ้างอิง

หมวดหมู่:เมืองในประเทศแอลเบเนีย
หมวดหมู่:เมืองหลวงเก่า
คาร์พาทอส

thumb|เมืองพิกาเดียในคาร์พาทอส

**คาร์พาทอส** (; ) เป็นเกาะที่ใหญ่เป็นอันดับ 2 ในหมู่เกาะโดเดคะนีส ในประเทศกรีซ ตั้งอยู่ระหว่างด้านตะวันออกของเกาะครีตกับเกาะโรดส์ ในทะเลอีเจียน เกาะนี้อยู่ใต้การปกครองของชาวเวนิสระหว่าง ค.ศ. 1306-1540 ก่อนที่พวกเติร์กจะเข้าครอบครอง และตกเป็นของอิตาลีเมื่อ ค.ศ. 1912 และกลับคืนมาเป็นของกรีซหลังสงครามโลกครั้งที่ 2

หมวดหมู่:เกาะในประเทศกรีซ
เกาะใต้

**เกาะใต้** หรือ **เซาท์ไอแลนด์** () เป็นเกาะในประเทศนิวซีแลนด์ เป็นหนึ่งใน 2 เกาะใหญ่ของประเทศ เป็นเกาะใหญ่ที่สุดในประเทศ แบ่งกับเกาะเหนือโดยช่องแคบคุก มีพื้นที่ 151,215 ตร.กม. (58,384 ตร.ไมล์) มีประชากรอาศัยอยู่ 4.4 ล้านคน คิดเป็น 24% ของประเทศ เมืองสำคัญ ได้แก่ ไครสต์เชิร์ชและดะนีดิน
## อ้างอิง

หมวดหมู่:เกาะในประเทศนิวซีแลนด์
ดับเบิลยูดับเบิลยูอี '12

**ดับเบิลยูดับเบิลยูอี '12** เป็นวิดีโอเกมที่ผลิตโดย ยูกี โดยนำตัวละครของนักมวยปล้ำ ดับเบิลยูดับเบิลยูอี มาต่อสู้กัน โดยภาคที่ได้วางจำหน่ายในรูปแบบ เพลย์สเตชัน 3, วี และเอกซ์บอกซ์ 360 โดยจำหน่ายเมื่อวันที่ 22 พฤศจิกายน ค.ศ. 2011

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2554
หมวดหมู่:เกมสำหรับเพลย์สเตชัน 3
หมวดหมู่:เกมสำหรับนินเท็นโดวี
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมต่อสู้
หมวดหมู่:เกมสำหรับเพลย์สเตชันแบบพกพา
หมวดหมู่:วิดีโอเกมของดับเบิลยูดับเบิลยูอี
ชันลืออูร์ฟา

**ชันลืออูร์ฟา** ( ) หรือมีอีกชื่อว่า **อูร์ฟา** (Urfa) เมืองนี้ในสมัยโบราณเรียก **อิเดสซา** (Edessa) เป็นเมืองในประเทศตุรกีส่วนที่อยู่ในทวีปเอเชีย มีประชากร 482,323 คน (ค.ศ. 2009) ทางตะวันออกเฉียงใต้ของประเทศ เป็นเมืองหลวงของจังหวัดชันลืออูร์ฟา เป็นเมืองการค้า ในสมัยโบราณเป็นศูนย์กลางในระยะแรกของชาวคริสต์ที่พูดภาษาซีเรีย จนกระทั่งชาวอาหรับเข้ายึดครองประมาณ ค.ศ. 639 ช่วงสงครามครูเสดครั้งที่ 1 บอล์ดวินที่ 1 แห่งบูโลญยึดเมืองนี้จากพวกเซลจูกเติร์กและตั้งอิเดสซาเคาน์ตีซึ่งนับถือศาสนาคริสต์ขึ้นใน ค.ศ. 1098 ชาวมุสลิมเข้าครอบครองอีกครั้งใน ค.ศ. 1144 ต่อมาตกอยู่ใต้การปกครองของพวกเติร์กใน ค.ศ. 1637

ภูมิอากาศ ฤดูร้อนมีอากาศร้อนและแห้งจัด ส่วนฤดูหนาวมีอากาศเย็นและชื้น

## อ้างอิง

หมวดหมู่:เมืองในประเทศตุรกี
ดับเบิลยูดับเบิลยูอี สแมคดาวน์ วีเอส. รอว์ 2011

**ดับเบิลยูดับเบิลยูอี สแมคดาวน์ vs. รอว์ 2011** เป็นวิดีโอเกมที่ผลิตโดย Yuke's โดยนำตัวละครของนักมวยปล้ำ WWE มาต่อสู้กัน โดยภาคที่ได้วางจำหน่ายในรูปแบบ เพลย์สเตชัน 3 ,เพลย์สเตชัน 2 , เพลย์สเตชันพอร์เทเบิล , วี และ เอกซ์บอกซ์ 360  โดยจำหน่ายเมื่อวันที่ 26 ตุลาคม ค.ศ. 2010

## รูปแบบการเล่น

หนึ่งของการเปลี่ยนแปลงหลักในเกมคือการรวมตัวกันของระบบฟิสิกส์ใหม่ที่ช่วยให้วัตถุที่จะใช้มากขึ้นแนบเนียนเช่นวัตถุที่เกี่ยวข้องในตาราง, ขั้นและการแข่งขันเก้าอี้ ตารางตอนนี้แบ่งต่างกันขึ้นอยู่กับผลกระทบอยู่กับพวกเขา ทั้งภายในและภายนอกแหวน, บันไดขณะนี้คุณสามารถพักผ่อนบนเชือกแหวนและจะเสียในช่วงครึ่งปี เป็นครั้งแรกนับตั้งแต่เทียบเกม ดับเบิลยูดับเบิลยูอี สแมคดาวน์ vs. รอว์, เก้าอี้สามารถโยนที่ฝ่ายตรงข้ามของผู้เล่น

ในแมทช์ Hell in a Cell ที่ถูกปรับปรุงใหม่ที่มีผนังเซลล์ขยายอาวุธภายใต้แหวน, ขั้นตอนเหล็กใกล้กับบริเวณขั้วและการกำจัดของประตูเซลล์ นอกจากนี้วิธีการใหม่ที่จะออกจากเซลล์ที่ถูกนำมาใช้เช่น สามารถพัง ผ่านผนังกรง

## การพัฒนา
ในเกมภาคนี่ได้มีตัวละครดาวน์โหลดสำหรับ Xbox 360 และ PlayStation 3 ซึ่งอยู่ในชุดของ "Online Axxess" ในชุดแรกได้เปิดตัวให้ดาวน์โหลดตัวละคร ได้แก่ Chris Masters ต่อมา ชุดที่สองถูกเปิดตัวออกมาให้ดาวน์โหลดในอเมริกาเหนือและสหราชอาณาจักรเมื่อ 21 ธันวาคม 2010 ตัวละคร ได้แก่ British Bulldog, Lex Luger, Layla and Nexus members Wade Barrett, David Otunga, และ Justin Gabriel และยังมีฉาย NXT อีกด้วย ต่อมา ชุดที่สามถูกเปิดตัวออกมาให้ดาวน์โหลดในรูปแบบของ "Fan Axxess" ซึ่งประกอบด้วย ได้แก่ John Cena, The Undertaker, Sheamus และ CM Punk และยังมีฉาย WCW อีกด้วย 

เมื่อวันที่ 25 มกราคม, 2011, Bret Hart ได้ทำให้มีเป็นตัวละครดาวน์โหลดสำหรับ Xbox 360 และ PlayStation 3 เวอร์ชัน เขาได้รับการยกเว้นจากก่อนหน้านี้ "Fan Axxess" THQ แพ็กเกจ

## อ้างอิง

## แหล่งข้อมูลอื่น
*Official website 
* ''WWE SmackDown vs. Raw 2011'' at THQ.com]

หมวดหมู่:วิดีโอเกมที่ออกวางจำหน่ายในปี พ.ศ. 2553
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเพลย์สเตชัน 2
หมวดหมู่:เกมสำหรับเพลย์สเตชันแบบพกพา
หมวดหมู่:เกมสำหรับนินเท็นโดวี
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมต่อสู้
หมวดหมู่:วิดีโอเกมของสแม็กดาวน์
เกาะเหนือ

**เกาะเหนือ** หรือ **นอร์ทไอแลนด์** (; ) เป็นหนึ่งใน 2 เกาะสำคัญของประเทศนิวซีแลนด์ แบ่งกับเกาะใต้ด้วยช่องแคบคุก เกาะมีพื้นที่  113,729 ตร.กม. (43,911 ตร.ไมล์)  เป็นเกาะใหญ่เป็นอันดับ 14 ของโลก มีประชากร 3,328,700 คน (เดือนมิถุนายน ค.ศ. 2010) คิดเป็น 76% ของประชากรทั้งประเทศ อาศัยอยู่บนเกาะเหนือ

## อ้างอิง

หมวดหมู่:เกาะในประเทศนิวซีแลนด์
สถานีรถไฟชินจูกุ

**สถานีรถไฟชินจูกุ** () เป็นสถานีรถไฟ ตั้งอยู่ที่ชินจูกุและชิบูยะ ซึ่งเป็นเขตการปกครองพิเศษในกรุงโตเกียว

สถานีรถไฟชินจูกุเป็นศูนย์กลางการเชื่อมต่อสำหรับการจราจรทางรถไฟ ระหว่างใจกลางเมืองโตเกียวกับชานเมืองตะวันตก สถานีชินจูกุมีผู้ใช้เฉลี่ย 3.59 ล้านคนต่อวันในปี 2018 ทำให้สถานีแห่งนี้ได้รับการบันทึกเป็นสถานีรถไฟที่มีจำนวนผู้โดยสารมากที่สุดในโลก

## เส้นทาง
สถานีชินจูกุจะเชื่อมต่อกับระบบเส้นทางรถไฟต่อไปนี้
* 23px JR ตะวันออก
** สายยามาโนเตะ
** สายหลักชูโอ
** สายชูโอ
** สายชูโอโซบุ
** สายโชนันชินจูกุ
** สายไซเกียว
* 16px รถไฟฟ้าโอดะกีว
** สายโอดาวาระ
* 32px รถไฟฟ้าเคโอ
** สายเคโอ
** สายใหม่
* 18px โตเกียวเมโทร
** สายมารูโนอูจิ
* 15px รถไฟใต้ดินโทเอ
** สายชินจูกุ
** สายโอเอโดะ

## ดูเพิ่ม
* การคมนาคมในประเทศญี่ปุ่น

## อ้างอิง
* 

## แหล่งข้อมูลอื่น

* JR map of Shinjuku Station  
* map of Odakyu Shinjuku Station  
*  map of Keio Line Shinjuku Station  
*  map of Keiō New Line Shinjuku Station 
* map of Toei Subway Shinjuku Station 
*  map of Tokyo Metro Shinjuku Station  

ชินจูกุ
ชินจูกุ
หมวดหมู่:สิ่งก่อสร้างในเขตชินจูกุ
หมวดหมู่:สิ่งก่อสร้างในเขตชิบูยะ
เกาะเตเนริเฟ

**เตเนริเฟ** () เป็นเกาะที่ใหญ่ที่สุดและมีประชากรมากที่สุด ใน 7 เกาะของแคว้นกานาเรียส ของสเปน มีเนื้อที่  2,034.38 ตารางกิโลเมตร (785.47 ตารางไมล์) และมีประชากร 906,854 คน คิดเป็นร้อยละ 43 ของประชากรในแคว้นกานาเรียส และยังเป็นเกาะที่มีประชากรมากที่สุดของประเทศสเปน มีนักท่องเที่ยวเดินทางมายังเกาะนี้ราว 5 ล้านคนต่อปี มากกว่าเกาะใดในแคว้นกานาเรียส มีการจัดเทศกาลซานตากรุซเดเตเนริเฟ มีสนามบิน 2 แห่ง เป็นศูนย์กลางการท่องเที่ยวและเศรษฐกิจของหมู่เกาะ เมืองหลักของเกาะชื่อ ซานตากรุซเดเตเนริเฟ

มีมหาวิทยาลัยลาลากูนา ที่ก่อตั้งในปี ค.ศ. 1792 และเป็นมหาวิทยาลัยที่เก่าแก่ที่สุดในแคว้นกานาเรียส เมืองซานกริสโตบัลเดลาลากูนาได้รับขึ้นชื่อเป็นมรดกโลกเป็นแห่งที่ 2 ของเกาะ และเป็นแห่งที่ 3 ของแคว้นกานาเรียส เมืองลาลากูนาเป็นเมืองหลวงของแคว้นกานาเรียสจนกระทั่งซานตากรุซเป็นเมืองหลวงใน ค.ศ. 1833 เตเรนีเฟยังมีจุดสูงสุดของสเปน เป็นมรดกโลกที่เป็นภูเขาไฟที่ใหญ่ที่สุดอันดับ 3 ของโลก ที่ชื่อ เอลเตย์เด 

## อ้างอิง


เตเนริเฟ
เตเนริเฟ
หมวดหมู่:ราชาธิปไตยในอดีต
โครงการสารานุกรมอินเทอร์เน็ต

**โครงการสารานุกรมอินเทอร์เน็ต** เป็นฐานข้อมูลขนาดใหญ่ซึ่งประกอบด้วยข้อมูลที่เป็นประโยชน์ สามารถเข้าถึงได้ผ่านเวิลด์ไวด์เว็บ แนวคิดที่จะสร้างสารานุกรมเสรีโดยการใช้อินเทอร์เน็ตมีตั้งแต่ข้อเสนออินเตอร์พีเดียในปี พ.ศ. 2536 อันเป็นโครงการสารานุกรมบนอินเทอร์เน็ตที่ทุกคนสามารถให้การสนับสนุนเนื้อหาได้ แต่โครงการนั้นไม่เคยพ้นขั้นตอนวางแผนและถูกไล่ตามทันโดยการปะทุของเวิลด์ไวด์เว็บ การถือกำเนิดของเสิร์ชเอนจินคุณภาพสูง และการเปลี่ยนแปลงเนื้อหาที่มีอยู่เดิม

การแปลงเนื้อหาเก่าเป็นดิจิทัล 
โครงการสารานุกรมอินเทอร์เน็ตเป็นการแบ่งสาขาที่สำคัญของสารานุกรมตีพิมพ์แบบเก่า ในเดือนมกราคม พ.ศ. 2538 โครงการกูเทนแบร์กเริ่มตีพิมพ์ข้อความแอสกีของสารานุกรมบริตานิกาฉบับพิมพ์ครั้งที่สิบเอ็ด (พ.ศ. 2454) แต่ความไม่ลงรอยเกี่ยวกับวิธีการทำให้งานดังกล่าวหยุดชะงักไปหลังจากฉบับตีพิมพ์ครั้งแรก ด้วยเหตุผลด้านเครื่องหมายการค้า ทำให้โครงการใช้ชื่อว่า สารานุกรมกูเทนแบร์ก ในปี พ.ศ. 2545 ข้อความแอสกีและดนตรี 48 เสียงได้รับการเผยแพร่บน  โครงการกูเทนแบร์กเริ่มงานการแปลงเนื้อหาเป็นดิจิทัลใหม่และพิสูจน์อักษรสารานุกรมนี้ จนถึงเดือนมิถุนายน พ.ศ. 2548 ก็ยังไม่ได้มีการเผยแพร่ ในขณะเดียวกัน สารานุกรมบริตานิกาซึ่งเผชิญกับการแข่งขันจากคู่แข่งอย่างเช่น เอ็นคาร์ตา ทำให้บริตานิกาเองต้องแปลงเนื้อหาเป็นดิจิทัลโดยผู้ผลิตเช่นกัน และมีการวางขายเป็นนเจ้าแรก และบริการออนไลน์ในเวลาต่อมา เป็นไปได้ว่าโครงการแปลงเนื้อหาสารานุกรมเป็นดิจิทัลที่สำคัญที่สุดและประสบความสำเร็จที่สุดคือ โครงการบาร์เทิลบี ซึ่งเป็นรุ่นออนไลน์ของตีพิมพ์ครั้งที่สิบ  ในช่วงต้นปี พ.ศ. 2543 และมีการอัปเดตเป็นครั้งคราว

## การสร้างเนื้อหาใหม่
กิจกรรมอีกสาขาหนึ่งที่เกี่ยวข้องคือการสร้างเนื้อหาเสรีใหม่บนพื้นฐานของอาสาสมัคร ในปี พ.ศ. 2534 ผู้เข้าร่วมกลุ่มข่าวยูสเน็ต alt.fan.douglas-adams เริ่มต้นโครงการเพื่อผลิตเวอร์ชันจริงของ *Hitchhiker's Guide to the Galaxy* สารานุกรมนวนิยายที่ใช้ในผลงานของดักลาส อดัมส์ ต่อมาโครงการดังกล่าวรู้จักกันในชื่อ Project Galactic Guide ถึงแม้ว่าเดิมมันจะมีเป้าหมายจะรวบรวมเฉพาะบทความที่มีอยู่จริงและเป็นไปตามข้อเท็จจริงเท่านั้น แต่ต่อมาได้มีการเปลี่ยนนโยบายให้อนุญาตและสนับสนุนบทความที่เป็นจริงกึ่งหนึ่งและไม่จริงเช่นเดียวกัน Project Galactic Guide มีบทความมากกว่า 1,700 บทความ แต่ไม่มีบทความใหม่เพิ่มขึ้นนับตั้งแต่ พ.ศ. 2543 ซึ่งบางส่วนอาจเป็นเพราะการก่อตั้ง h2g2 ซึ่งเป็นโครงการที่เป็นทางการกว่า

หมวดหมู่:สารานุกรมออนไลน์
พศ อดิเรกสาร

**พศ อดิเรกสาร** (ชื่อเดิม: ยงยศ) อดีตปรึกษารองนายกรัฐมนตรี (ปลอดประสพ สุรัสวดี และกิตติรัตน์ ณ ระนอง) อดีตสมาชิกสภาผู้แทนราษฎรจังหวัดสระบุรี อดีตกรรมการบริหารพรรคไทยรักไทย และเป็นรองประธานมูลนิธิ 111 ไทยรักไทย

## เข้าสู่วงการการเมือง

ได้รับเลือกเป็นสมาชิกสภาผู้แทนราษฎรสองสมัยในปี พ.ศ. 2544 และ 2548 ทำหน้าที่เป็นรองประธานคณะกรรมาธิการการคุ้มครองผู้บริโภค และที่ปรึกษารัฐมนตรีว่าการกระทรวงศึกษาธิการ (ปองพล อดิเรกสาร) เป็นรองประธานกรรมการมูลนิธิ บ้านเลขที่ 111 เมื่อวันที่ 26 มีนาคม พ.ศ. 2553 นายพศ อดิเรกสารได้เข้าร่วมชุมุนมกับแนวร่วมประชาธิปไตยต่อต้านเผด็จการแห่งชาติเพื่อเรียกร้องให้รัฐบาลยุบสภา
                   
## ประวัติการทำงาน
* 24 เม.ย. 2548 - 30 พ.ค. 2550 กรรมการบริหารพรรคไทยรักไทย
* 6 ก.พ. 2548 - 6 ก.พ. 2549 สมาชิกสภาผู้แทนราษฎรสระบุรี เขต 2
* ปี 2556 ที่ปรึกษารองนายกรัฐมนตรี (รองนายกรัฐมนตรี นายปลอดประสพ สุรัสวดีและนายกิตติรัตน์ ณ ระนอง)

## เครื่องราชอิสริยาภรณ์

## อ้างอิง

## แหล่งข้อมูลอื่น
* http://www.thaiswatch.com/politician/info/pid/POL0000000670

หมวดหมู่:บุคคลจากจังหวัดสระบุรี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสระบุรี
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ไซดอน

**ไซดอน** () หรือ **ศ็อยดา** () เป็นเมืองใหญ่เป็นอันดับ 3 ของประเทศเลบานอน ในเขตผู้ว่าเลบานอนใต้ ตั้งอยู่ทางตะวันตกเฉียงใต้ของประเทศ บนชายฝั่งทะเลเมดิเตอร์เรเนียน ห่างจากเมืองไทร์ไปทางเหนือราว 40 กิโลเมตร และห่างจากเมืองเบรุต เมืองหลวงของประเทศทางทิศใต้ราว 40 กิโลเมตร เป็นเมืองท่าทางทะเล ท่าเรือประมง ศูนย์กลางการค้าในเขตเกษตรกรรม และเป็นสถานีปลายทางของท่อขนส่งน้ำมันจากบ่อน้ำมันในประเทศซาอุดีอาระเบีย เมืองมีประชากรราว 200,000 คน

เมืองนี้เป็นเมืองโบราณที่ตั้งขึ้นราว 3,000 ปีก่อนคริสต์ศักราช ตกอยู่ใต้การปกครองของกลุ่มชนต่าง ๆ ที่มีอำนาจในสมัยโบราณ ได้แก่ ชาวอัสซีเรีย ชาวบาบิโลเนีย และชาวเปอร์เซีย ต่อมาราว 330 ปี ก่อนคริสต์ศักราช พระเจ้าอะเล็กซานเดอร์มหาราชได้เข้ายึดครองเมือง ตกอยู่ใต้การปกครองของชาวโรมันเมื่อราว 100 ปี ก่อนคริสต์ศักราช ในช่วงสงครามครูเสดเปลี่ยนผู้ยึดครองหลายครั้ง จนชาวมุสลิมเข้ายึดครองประมาณ ค.ศ. 1241 เมืองนี้เจริญรุ่งเรืองภายใต้การยึดครองของชาวเติร์กหลัง ค.ศ. 1517 แต่ลดความสำคัญลงเมื่อมีการขับไล่พ่อค้าชาวฝรั่งเศสออกจากเมืองใน ค.ศ. 1791

## ชื่อ

*Ṣīdūn* (, ) ชื่อเมืองในภาษาฟินิเชียอาจหมายถึง "ประมง" หรือ "เมืองประมง" ในพาไพรัสอานัสตาซีที่ 1 ระบุชื่อเมืองนี้เป็น **Djedouna** ในภาษาฮีบรูไบเบิลมีชื่อเรียกว่า *Ṣīḏōn* () และในภาษาซีรีแอกมีชื่อว่า *Ṣidon* () ต่อมาชื่อเมืองถูกแผลงเป็นกรีกเป็น *Sidṓn* () ซึ่งภายหลังถูกแผลงเป็นโรมันเป็น ** ในภาษาอาหรับคลาสสิกปรากฏชื่อเมืองเป็น *ศ็อยดูน* () และในภาษาอาหรับสมัยใหม่เป็น *ศ็อยดา* ()

## อ้างอิง

## แหล่งข้อมูลอื่น

หมวดหมู่:เมืองในประเทศเลบานอน
หมวดหมู่:เมืองในโทราห์
นรินท์พงศ์ จินาภักดิ์

**นรินท์พงศ์ จินาภักดิ์** (เกิด 23 พฤษจิกายน พ.ศ. 2500) อดีตนายกสมาคมทนายความแห่งประเทศไทย และทนายความในการขอปล่อยตัวชั่วคราวของ 7 แกนนำ นปช แนวร่วมประชาธิปไตยต่อต้านเผด็จการแห่งชาติ

## ประวัติ
นายนรินท์พงศ์ จินาภักดิ์ เกิดเมื่อวันที่ 23 พฤศจิกายน พ.ศ. 2500 สำเร็จการศึกษาระดับปริญญาตรี นิติศาสตร์บัณทิต จากมหาวิทยาลัยรามคำแหง และประกาศนียบัตรชั้นสูง การบริหารงานภาครัฐและกฎหมายมหาชน รุ่นที่ 6 (ปรม.6) สถาบันพระปกเกล้า

## การทำงาน
* นายกสมาคมทนายความแห่งประเทศไทย
* กรรมการผู้ทรงคุณวุฒิในคณะกรรมการคดีพิเศษ ด้านกฎหมายและการคุ้มครองสิทธิและเสรีภาพ
* หัวหน้าคณะทนายความในการดำเนินการขอปล่อยชั่วคราวผู้ต้องขังในคดีอาญาที่มีลักษณะเกี่ยวเนื่องกับความขัดแย้งทางการเมือง
* ทนายความในคดีรถดับเพลิงปี 2544 ศาลฎีกาแผนกคดีอาญาของผู้ดำรงตำแหน่งทางการเมือง
* ประธาน บริษัท สำนักกฎหมายนรินท์พงศ์ จินาภักดิ์ อินเตอร์เนชั่นแนล จำกัด
* ประธานนักศึกษาสถาบันพระปกเกล้า หลักสูตรการบริหารงานภาครัฐและกฎหมายมหาชน รุ่นที่ 6 (ปรม.6)
* ทนายความประจำสำนักงานคำนวณ ชโลปถัมภ์
* ประธานฝ่ายกฎหมายของสมาคมฟุตบอลแห่งประเทศไทย ในพระบรมราชูปถัมภ์
* ทนายความนายวรวีร์ มะกูดี นายกสมาคมฟุตบอลแห่งประเทศไทย ในคดีของศาลกีฬาโลก Court of Arbitration for Sport ระหว่างนาย วิรัช ชาญพานิชย์ กับสมาคมฟุตบอลแห่งประเทศไทย ณ กรุงโลซานน์ ประเทศสวิตเซอร์แลนด์
* ประธานฝ่ายกฎหมายของบริษัท ไทยพรีเมียร์ลีก จำกัด
* ประธานคณะกรรมการไกล่เกลี่ยและระงับข้อพิพาทระหว่างสโมสรและบุคลากรกีฬาฟุตบอล สมาคมฟุตบอลแห่งประเทศไทย ในพระบรมราชูปถัมภ์
* คณะอนุญาโตตุลาการทางการกีฬา สมาคมฟุตบอลแห่งประเทศไทย ในพระบรมราชูปถัมภ์ ในพระบรมราชูปถัมภ์
* ประธานฝ่ายกฎหมายของสมาคมดนตรีแห่งประเทศไทย ในพระบรมราชูปถัมภ์
* อนุกรรมการการพิจารณากฎหมายของสภาวิศวกร 
* อนุกรรมการบริหารงบประมาณและการเงินของสภาวิศวกร
* อนุกรรมการปรับปรุงและพัฒนากฎหมายด้านสังคมและวัฒนธรรม เพื่อรองรับการเข้าสู่ประชาคมอาเซียน
* อนุกรรมการศึกษาและแก้ไขปัญหาด้านคดีความ กฎหมาย และกระบวนการยุติธรรม
* ที่ปรึกษาคณะกรรมาธิการความมั่นคงแห่งรัฐ สภาผู้แทนราษฎร
* ประธานคณะทนายความผู้รับมอบหมาย จากคณะทำงาน ป.คอป. (คณะกรรมการประสานและติดตามผลการดำเนินงานตามข้อเสนอแนะของคณะกรรมการอิสระตรวจสอบและค้นหาความจริงเพื่อการปรองดองแห่งชาติ)
* รองประธานที่ปรึกษากฎหมายของที่ปรึกษานายกรัฐมนตรี (นาย สุชน ชาลีเครือ)
* ที่ปรึกษากฎหมาย สถาบันวิศวกรรมพลังงาน มหาวิทยาลัยเกษตรศาสตร์
* ที่ปรึกษา คณะกรรมาธิการยุติธรรมและสิทธิมนุษยชน
* ที่ปรึกษากฎหมายคณะกรรมการ การท่าเรือแห่งประเทศไทย
* ที่ปรึกษากฎหมาย บริษัท ตะวันออก ซินเทค จำกัด
* ที่ปรึกษากฎหมาย บริษัท ร็อคเก็ตซาวด์ อินเตอร์เนชั่นแนล จำกัด
* ที่ปรึกษากฎหมาย บริษัท เวิลด์เทค เอ็นจิเนียริ่ง จำกัด
* ประธานที่ปรึกษา บริษัท ไดสตาร์ เทค(ประเทศไทย) จำกัด
* ประธานที่ปรึกษา บริษัท ซูเล็ค อินเตอร์เนชั่นแนล จำกัด

## อ้างอิง

หมวดหมู่:ทนายความชาวไทย
รกงอกติด

**รกงอกติด** () เป็นภาวะแทรกซ้อนทางสูติศาสตร์ซึ่งมีความรุนแรงมากอย่างหนึ่ง ซึ่งรกเกาะกับผนังมดลูกลึกกว่าปกติ ผ่านจากชั้นเยื่อบุมดลูกไปยังชั้นกล้ามเนื้อมดลูก แบ่งออกเป็นสามชนิดตามความลึกของการแทรกเข้าไปในผนังมดลูก

การคลอดปกตินั้นเมื่อทารกคลอดออกมาแล้วรกจะลอกตัวออกจากมดลูกโดยง่ายตามกระบวนการปกติ แต่ในครรภ์ที่มีรกงอกติดนั้น รกไม่สามารถลอกออกมาตามปกติได้ ทำให้มีเลือดออกมาก และแม้จะเอารกออกมาได้แล้วก็ยังเสี่ยงต่อการตกเลือดตามมาอย่างมาก บ่อยครั้งที่จำเป็นต้องใช้การผ่าตัดเข้าช่วยเพื่อเอารกออก บางครั้งอาจจำเป็นต้องตัดมดลูกออกทั้งหมดเพื่อรักษาชีวิตของมารดาเอาไว้

รกงอกติดพบได้ 1 ใน 2500 การตั้งครรภ์
## ชนิดต่างๆ
รกงอกติดแบ่งได้เป็นสามชนิดตามความลึกที่รกแทรกเข้าไปในผนังมดลูก

## อ้างอิง
กลุ่มอาการ HELLP

**กลุ่มอาการ HELLP** () เป็นภาวะแทรกซ้อนทางสูติศาสตร์ที่อาจเป็นอันตรายถึงชีวิต ถือเป็นโรคพิษแห่งครรภ์อย่างหนึ่ง ส่วนใหญ่พบในช่วงท้ายๆ ของการตั้งครรภ์ และอาจพบในช่วงหลังคลอดได้

HELLP เป็นตัวย่อ ซึ่งย่อมาจาก
* **H**emolytic anemia (เลือดจางจากการแตกของเม็ดเลือด)
* **E**levated **L**iver enzyme (ระดับเอนไซม์ตับในเลือดเพิ่มสูงขึ้น)
* **L**ow **P**latelet count (เกล็ดเลือดต่ำ)
## อาการและอาการแสดง
ผู้ป่วยกลุ่มอาการ HELLP มักมีภาวะความดันโลหิตสูงที่สืบเนื่องจากการตั้งครรภ์มาก่อนแล้ว และอาจกำลังถูกสงสัยว่าจะมีภาวะครรภ์เป็นพิษแทรกซ้อนการตั้งครรภ์ มีผู้ป่วยไม่ถึง 8% ที่พบและสงสัยภาวะนี้หลังการคลอด

ผู้ป่วยจะค่อยๆ มีอาการปวดศีรษะ (30%), ตามัว, อ่อนเพลีย (90%), คลื่นไส้ อาเจียน (30%), ปวดท้องบริเวณลิ้นปี่ (65%), รู้สึกมีเหน็บชา (paresthesia), อาจมีอาการบวมได้แต่แม้จะไม่บวมก็ไม่ได้หมายความว่าจะไม่เป็นโรคนี้ ผู้ป่วยจะต้องมีความดันเลือดสูง แม้จะสูงไม่มากก็เป็นได้ อาจมีการแตกของเยื่อหุ้มตับและเกิดก้อนเลือดคั่งได้ ผู้ป่วยอาจมีอาการรุนแรงมากจนชักและหมดสติ (โคม่า) ได้ ซึ่งถือว่าเข้าสู่โรคพิษแห่งครรภ์ระยะชัก

หมวดหมู่:สูติศาสตร์
หมวดหมู่:ภาวะฉุกเฉินทางการแพทย์
หมวดหมู่:กลุ่มอาการ
หมวดหมู่:วิทยาทางเดินอาหาร
หมวดหมู่:อาการบวม มีโปรตีนในปัสสาวะ และความดันโลหิตสูงระหว่างตั้งครรภ์ การคลอด และในระยะหลังคลอด
การผิดสัดส่วนระหว่างศีรษะทารกกับเชิงกรานมารดา

**การผิดสัดส่วนระหว่างศีรษะทารกกับเชิงกรานมารดา** หรือ **ซีพีดี** () คือภาวะซึ่งเชิงกรานของมารดามีขนาดเล็กเกินกว่าหรือไม่สามารถขยายตัวได้กว้างพอที่ศีรษะของทารกผ่านช่องทางคลอดได้ อาจเกิดจากเชิงกรานของมารดามีขนาดเล็ก มีทรงไม่เหมาะสมกับการผ่านของทารก (nongynecoid) ทารกมีขนาดใหญ่ หรือหลายปัจจัยร่วมกัน นอกจากนี้โรคบางอย่างยังอาจทำให้กระดูกมีรูปร่างผิดปกติไป เช่น ริคเกตส์ (โรคกระดูกอ่อนในเด็ก) กระดูกเชิงกรานเคยหักมาก่อน เช่นนี้ก็อาจทำให้เกิด CPD ได้

มีการเสนอว่าการวัด transverse diagonal สามารถใช้เป็นตัวบ่งชี้ว่าอาจเกิด CPD ได้

## ดูเพิ่ม
* Pelvimetry

## อ้างอิง

หมวดหมู่:ภาวะแทรกซ้อนของการเจ็บครรภ์และการคลอด‎
CPD

**CPD** อาจหมายถึง
* **[[กรมส่งเสริมสหกรณ์]]** ()
## การแพทย์
* **[[การผิดสัดส่วนระหว่างศีรษะทารกกับเชิงกรานมารดา]]** ()
การตั้งครรภ์ในช่องท้อง

**การตั้งครรภ์ในช่องท้อง**คือการตั้งครรภ์นอกมดลูกรูปแบบหนึ่ง ซึ่งตัวอ่อนได้ฝังตัวในช่องท้อง นอกมดลูก นอกท่อนำไข่ นอกเยื่อเอ็นบรอดลิกาเมนต์ การตั้งครรภ์ลักษณะนี้พบน้อยมาก แต่อาจมีอันตรายถึงชีวิตโดยมีอัตราตายสูงกว่าการตั้งครรภ์นอกมดลูกชนิดอื่นๆ ทั้งนี้บางครั้งการตั้งครรภ์อาจดำเนินไปจนสามารถให้กำเนิดทารกได้ก็มี

หมวดหมู่:สูติศาสตร์
หมวดหมู่:การตั้งครรภ์ที่สิ้นสุดด้วยการแท้ง
ภาวะแทรกซ้อนของการตั้งครรภ์

**ภาวะแทรกซ้อนของการตั้งครรภ์**คือภาวะและอาการต่างๆ ที่พบร่วมกับการตั้งครรภ์ และมีผลเสียอาจเป็นทางร่างกายหรือจิตใจต่อมารดาหรือทารก มีตั้งภาวะที่พบเป็นปกติไม่มีอันตรายไปจนถึงภาวะที่อาจเป็นอันตรายถึงชีวิต ภาวะที่พบเป็นปกตินั้นเป็นสิ่งที่เกิดขึ้นเป็นธรรมดา ไม่มีอันตรายต่อมารดาและทารก ส่วนภาวะอันตรายอาจทำให้มารดาหรือทารกเสียชีวิตได้หากไม่ได้รับการรักษา หรือบางภาวะไม่มีทางรักษาเลย ก็มี
## ปัญหาทั่วไปของมารดา
### ปวดหลัง
### กลุ่มอาการคาร์ปัลทันเนล
### ท้องผูก
### ท้องปั้น
### ขาดน้ำ
### บวมน้ำ
### กรดไหลย้อน
### ริดสีดวงทวาร
### อาการอยากกินอาหารไม่ปกติ
### ปวดท้องน้อย
### ปัสสาวะบ่อย
### เส้นเลือดขอด
### หน้าท้องแยก
## ปัญหารุนแรงของมารดา
### Pelvic girdle pain
### ความดันโลหิตสูงร้ายแรง
### ลิ่มเลือดในหลอดเลือดำส่วนลึก
## ปัญหารุนแรงของทารก
### การตั้งครรภ์นอกมดลูก
### รกลอกตัวก่อนกำหนด

* *สาเหตุ*: มีหลายสาเหตุ ปัจจัยเสี่ยงเช่น มารดามีความดันเลือดสูง ประสบอุบัติเหตุ และยาบางชนิด
* *การรักษา*: ยุติการตั้งครรภ์ทันทีโดยการทำคลอดหากทารกในครรภ์มีอายุครรภ์ 36 สัปดาห์หรือมากกว่า หรืออายุครรภ์ไม่ถึงแต่มีอันตรายต่อมารดา ในรายที่เป็นไม่มากแต่ทารกยังอายุครรภ์ไม่ถึงกำหนดคลอดอาจให้นอนรักษาในโรงพยาบาลโดยยังไม่ทำคลอด

### ครรภ์แฝด
เขตตงซา

thumb|350px|ตำแหน่งของเขตตงซาในภูฏาน
thumb|300px|ทิวทัศน์ของตงซา
**เขตตงซา** () เป็นเขตหนึ่งของภูฏาน ตั้งอยู่ที่ศูนย์กลางของประเทศภูฏาน และจุดศูนย์กลางทางภูมิศาสตร์ของภูฏานอยู่ที่ตองสาซอง เมืองหลวงคือเมืองตงซา

ตงซา
ลู เฮนรี ฮูเวอร์

**ลู เฮนรี ฮูเวอร์** (29 มีนาคม ค.ศ. 1874 – 7 มกราคม ค.ศ. 1944) เป็นภรรยาของประธานาธิบดีของสหรัฐอเมริกา เฮอร์เบิร์ต ฮูเวอร์ และเป็นสุภาพสตรีหมายเลขหนึ่งของสหรัฐอเมริกาตั้งแต่ปี ค.ศ. 1929 – ค.ศ.1933

หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:บุคคลจากรัฐไอโอวา
หมวดหมู่:บุคคลจากรัฐแคลิฟอร์เนีย
ไดออปเตอร์

**ไดออปเตอร์** () เป็นหน่วยวัดของกำลังรวมแสง ของเลนส์หรือกระจกโค้ง ซึ่งมีค่าเท่ากับค่าผกผันของทางยาวโฟกัสในหน่วยของเมตร ยกตัวอย่างเช่น ค่ากำลังรวมแสง 2 ไดออปเตอร์ จะให้ทางยาวโฟกัสที่  เมตร การใช้งานค่าไดออปเตอร์นี้ถูกนำเสนอโดย นักจักษุวิทยา ชาวฝรั่งเศส เฟอร์ดินาน มาโนเยอร์ ในปี ค.ศ. 1872

สูตรคำนวณหาค่าไดออปเตอร์คือ

D = 

ผลดีที่ได้จากการกำหนดค่ากำลังรวมแสงเป็นหน่วยไดออปเตอร์คือ เมื่อนำเลนส์บางมาวางใกล้กัน สามารถนำค่าไดออปเตอร์ของเลนส์แต่ละตัวมารวมนับเป็น ค่าไดออปเตอร์รวม ยกตัวอย่างเช่น เลนส์บางที่มีกำลังรวมแสง 2 ไดออปเตอร์ วางใกล้กับ เลนส์บางที่มีกำลังรวมแสง 0.5ไดออปเตอร์ ทางยาวโฟกัสของเลนส์ทั้งสอง จะมีค่าใกล้เคียงกับ ทางยาวโฟกัสของเลนส์ที่มีกำลังรวมแสง 2.5 ไดออปเตอร์

ค่าไดออปเตอร์ไม่ได้ถูกบรรจุเป็นค่ามาตรฐานตามระบบ เอสไอเมทริกซ์ซิสเต็ม จึงไม่จัดเป็นชื่ออย่างเป็นทางการตามมาตรฐานระหว่างประเทศ โดยมาตรฐาน อินเตอร์เนชั่นแนลซิสเต็มออฟยูนิต กำหนดค่ากำลังรวมแสงเป็น ค่าผกผันของหน่วยเมตร (m−1) อย่างไรก็ตามมาตรฐานนานาชาติบางระบบเช่น ดีไอเอ็น กำหนดค่า ไดออปทรี่ หรือ ไดออปเทรีย และให้ตัวย่อเป็น ดีพีที

## อ้างอิง

* 
* 

หมวดหมู่:ทัศนศาสตร์
หมวดหมู่:หน่วยวัด